Sanlam-teaterprys vir 2006: Spring aan die werk!
Beste drama- en teatervriende
Met die KKNK en die opwinding van vanjaar se kompetisie nog in die geheue, werk ons alweer aan die volgende ronde van die Sanlam-prys vir Afrikaanse teater.
Die wedywering tussen die vier studentegroepe om vanjaar se Sanlam-pryse by die afgelope KKNK het voorwaar vir uitnemende studenteteater gesorg.
Zollie, een van Kovsies se twee inskrywings deur verskillende groepe, is tydens die toekenningsgeleentheid by die KKNK as die beste produksie aangewys. Di� stuk oor straatkinders het boonop met die individuele pryse weggestap. Nico Luwes is vir die beste teks bekroon, Gerben Kamper as regisseur en Lulu Botha as die beste akteur vir haar vertolking van Maria Georgeo, 'n Afrikaanssprekende Griekse restauranteienaar.
Klik op die foto�s vir �n groter weergawe en onderskrif:
Die land se toneelskrywers wat vir 2006 se Sanlam-teaterprys in aanmerking wil kom, kan maar solank aan die werk spring. Oorspronklike Afrikaanse dramatekste (ongeag dialek of streektaal) kan aan enige van die dramadepartemente by tersi�re instellings in Suid-Afrika vir oorweging voorgel� word. Die sperdatum hiervoor is 14 Oktober 2005, waarna die tekste beoordeel en die finaliste (tot vier) teen Februarie 2006 aangekondig sal word. Die finaliste sal met borgskappe van R25 000 elk by Aardklop 2006 opgevoer word om die algehele en individuele wenners aan te wys.
Lengte van produksies: Alhoewel die maksimum lengte van produksies 120 minute is, doen die organiseerders en beoordelaars 'n beroep dat dit eerder 90 minute maksimum is om logistieke uitdagings te beperk en die skedulering te vergemaklik.
Klik hier vir die inskrywingsvorm en die re�ls in *.pdf-formaat. (Neem asseblief kennis: Indien die bladsy nie oopmaak nie, moet jy hier klik om Acrobat Reader af te laai.)